# name
Prevenció dels problemes relacionats amb el consum d’alcohol a urgències

# metadata.dc.contributor.other[].value
Universitat de Barcelona. Departament de Medicina

# metadata.dc.description.abstract[].value
[cat] El consum d’alcohol i les seves conseqüències són un problema de salut pública de gran rellevància, que representa un dels principals factors de risc de morbimortalitat. A més a més, el consum de risc i el trastorn per ús d’alcohol sovint passen desapercebuts i una elevada proporció d’aquests pacients no reben tractament. Els programes SBIRT (screening, brief intevention and referral to treatment) són eines de salut pública desenvolupades principalment en el marc de l’atenció primària, que tenen com a objectiu la detecció de pacients amb un consum de risc d’alcohol de cara a poder administrar una intervenció breu per a disminuir el consum i derivar a tractament especialitzat aquells pacients que ho requereixen. Aquests programes han demostrat la seva eficàcia a atenció primària, disminuint la proporció de pacients amb un consum de risc d’alcohol i els problemes relacionats amb el consum. Amb l’objectiu d’estendre aquesta estratègia a altres dispositius sanitaris i arribar a aquells pacients amb un menor contacte amb els centres d’atenció primària, s’ha proposat el mateix model als serveis d’urgències. Els diferents estudis publicats han demostrat la seva eficàcia a curt termini, tanmateix, però la evidència a mig i llarg termini no ha estat clarament establerta. L’objectiu d’aquesta tesi és avaluar la taxa de detecció i registre del consum de risc d’alcohol a urgències i avaluar la viabilitat i eficàcia d’un programa SBIRT especialitzat, conduït per psiquiatres especialistes en conductes addictives. Els resultats posen de relleu que la taxa de detecció i registre del consum de risc d’alcohol és molt pobra i que cal implementar estratègies per a millorar la identificació d’aquest factor de risc. Per altra banda, el programa es va poder desenvolupar i adaptar al funcionament habitual del servei d’urgències. Així mateix, va demostrar ser eficaç especialment en la detecció i vinculació de pacients a tractament especialitzat, així com reduint la proporció de bevedors de risc a curt termini. Tanmateix, els resultats a mig llarg termini mostren com la eficàcia es va esvaint en el temps, motiu pel qual cal avaluar altres mecanismes per millorar la eficàcia a llarg termini.

# metadata.dc.description.abstract[].value
[eng] SBIRT programs (Screening, Brief Intervention and Referral to Treatment) have shown to be effective in identifying at-risk drinkers and reducing their alcohol consumption, particularly in Primary Health Care settings. Trying to expand these tools to other areas several trials have been performed in ED during the last years. Although short term results have consistently been positive, mid and long term findings have been mixed and therefore the evidence is far from conclusive. This thesis aims at assessing the proportion of at-risk drinkers attended in a emergency department of a tertiary hospital who are properly detected and registered as risky drinkers, as well as developing and assessing the effectiveness of a SBIRT program conducted by psychiatrists highly instructed in addictive disorders and motivational interviewing. The results show that the proportion of patients properly registered is very poor, and strategies to increase attention for alcohol related problems should be studied. Secondly, SBIRT programs are an effective tool for increasing the proportion of successful referrals to specific treatment and reducing alcohol use at short term. However, long term effects of brief interventions on alcohol use seem to decay over time.

# metadata.dc.source[].value
Tesis Doctorals - Departament - Medicina

# metadata.dc.title[].value
Prevenció dels problemes relacionats amb el consum d’alcohol a urgències